Obama 10-yanvar kuni amerikaliklar bilan xayrlashadi

AQShning amaldagi prezidenti Barak Obama 10-yanvar kuni xayrlashuv nutqi bilan millatga murojaat qiladi. Bu haqda, CNN telekanaliga asoslanib, “TASS” xabar bermoqda.

“Men buni barchangizga o‘tkazilgan ajoyib kunlar uchun minnatdorlik bildirish, oxirgi sakkiz yil davomida mamlakatning yaxshilik tomon intilishini qayd etish, shuningdek, keyingi yo‘limiz qanday bo‘lishi haqidagi fikrlarim bilan o‘rtoqlashish imkoniyati sifatida qabul qilaman”, — deyiladi Obamaning bayonotida.
Obama millat bilan xayrlashuv murojaati 220 yil muqaddam Jorj Vashington tomonidan o‘rnatilgan an’ana ekanligini qayd qilib o‘tdi.
Obama 20-yanvar kuni prezidentlik vakolatini Donald Trampga rasman topshiradi.